CELEX: 62014TN0370
Language: et
Date: 2014-05-23 00:00:00
Title: Kohtuasi T-370/14: 23. mail 2014 esitatud hagi – Petropars jt versus nõukogu

11.8.2014   
            
            
               ET
            
            
               Euroopa Liidu Teataja
            
            
               C 261/33
            
         23. mail 2014 esitatud hagi – Petropars jt versus nõukogu
   (Kohtuasi T-370/14)
   2014/C 261/58
   Kohtumenetluse keel: inglise
   
      Pooled
   
   
      Hagejad: Petropars Ltd (Teheran, Iraan); Petropars International FZE (Dubai, Araabia Ühendemiraadid) ja Petropars UK Ltd (London, Ühendkuningriik) (esindajad: solicitor S. Zaiwalla, solicitor P. Reddy ja solicitor Z. Burbeza ning barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada märtsi 2014. aasta otsus;
            
         
               —
            
            
               tühistada märtsi 2014. aasta teatis hagejat puudutavas osa; ja
            
         
               —
            
            
               mõista hagejate kohtukulud välja nõukogult.
            
         
      Väited ja peamised argumendid
   
   Hagi põhjenduseks esitavad hagejad neli väidet.
   
               1.
            
            
               Esimene väide, et määruse nr 267/2012 (1) artikli 23 lõike 2 punktis d või otsuse 2010/413 (2) artikli 20 lõike 1 punktis c nimetatud loetellu kandmise kriteeriumid ei ole täidetud ning et nõukogu on teinud ilmse hindamisvea kui leidis, et kriteeriumid olid ja on täidetud, kuna hagejad ei kuulu National Iranian Oil Companyle (NIOC) ega ole viimase poolt kontrollitavad.
            
         
               2.
            
            
               Teine väide, et loetellu kandmise kriteeriumid ei ole täidetud, kuna nõukogu ei ole tõendanud, et NIOC toetab rahaliselt Iraani valitsust.
            
         
               3.
            
            
               Kolmas väide, et hagejate loetellu jätmine rikub igal juhul nende põhiõigusi ja –vabadusi, seal hulgas õigust kaubelda ja tegeleda äritegevusega ning rahulikult kasutada neile kuuluvaid hüvesid ja/või rikub proportsionaalsuse põhimõtet. Hagejad väidavad lisaks, et nende loetellu jätmine kujutab endast ettevaatuse põhimõtte ja keskkonnakaitse ning inimeste tervise ja turvalisuse põhimõtete rikkumist, kuna võib tavaliste Iraani töötajate tervisele ja turvalisusele ning keskkonnale tõenäoliselt põhjustada tõsist kahju.
            
         
               4.
            
            
               Neljas väide, et nõukogu on rikkunud hagejate kaitseõigusi, kuna ei ole põhjalikult ja adekvaatselt kontrollinud hagejate loetellu kandmist ega piisavalt analüüsinud talle esitatud seisukohti.
            
         
      (1)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT 2012 L 88, lk 1).
   
      (2)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010 L 195, lk 39).